**«KazAID» қазақстандық халықаралық даму агенттігі»**

**коммерциялық емес акционерлік қоғамын құру және Қазақстан Республикасы Үкіметінің кейбір шешімдеріне толықтырулар енгізу туралы**

«Дамуға ресми көмек туралы» 2014 жылғы 10 желтоқсандағы Қазақстан Республикасы Заңының 6-тармағы 3-тармақшасына сәйкес Қазақстан Республикасының Үкіметі **ҚАУЛЫ ЕТЕДІ:**

1. Жарғылық капиталына мемлекет жүз пайыз қатысатын «KazAID» қазақстандық халықаралық даму агенттігі» коммерциялық емес акционерлік қоғамы (бұдан әрі – Қоғам) құрылсын.
2. Қазақстан Республикасының заңнамасында көзделген қызметінің негізгі нысанасы дамуға ресми көмек көрсетуге жәрдемдесу болып табылатын Қоғам дамуға ресми көмек саласындағы оператор ретінде айқындалсын.
3. Қазақстан Республикасы Қаржы министрлігінің Мемлекеттік мүлік және жекешелендіру комитеті Қазақстан Республикасының Сыртқы істер министрлігімен (бұдан әрі – Министрлік) бірлесіп, заңнамада белгіленген тәртіппен:
4. Қоғамның жарғылық капиталын республикалық бюджет қаражатынан қалыптастыруды;
5. Қоғамның жарғысын бекітуді;
6. Қоғамды Қазақстан Республикасының әділет органдарында мемлекеттік тіркеуді;
7. Министрлікке Қоғам акцияларының мемлекеттік пакетіне иелік ету және пайдалану құқығын беруді;
8. осы қаулыдан туындайтын өзге де шараларды қабылдауды қамтамасыз етсін.
9. Қоса беріліп отырған Қазақстан Республикасы Үкіметінің кейбір шешімдеріне енгізілетін толықтырулар бекітілсін.
10. Осы қаулы қол қойылған күнінен бастап қолданысқа енгізіледі және ресми жариялануға тиіс.

**Қазақстан Республикасының**

 **Премьер-Министрі А. Мамин**

Қазақстан Республикасы Үкіметінің

2020 жылғы «\_\_\_» \_\_\_\_\_\_

№\_\_\_\_\_\_

қаулысымен бекітілген

**Қазақстан Республикасы Үкіметінің кейбір шешімдеріне**

**енгізілетін толықтырулар**

1. «Акциялардың мемлекеттік пакеттеріне мемлекеттік меншіктің түрлері және ұйымдарға қатысудың мемлекеттік үлестері туралы» Қазақстан Республикасы Үкіметінің 1999 жылғы 12 сәуірдегі №405 қаулысында (Қазақстан Республикасының ПҮАЖ-ы, 1999 ж., №13, 124-құжат):

көрсетілген қаулымен бекітілген акцияларының мемлекеттік пакеттері мен қатысу үлестері республикалық меншікте қалатын акционерлік қоғамдар мен шаруашылық серіктестіктердің тізбесінде:

«Нұр-Сұлтан қаласы» деген бөлім мынадай мазмұндағы реттік нөмірі 21-98- жолмен толықтырылсын:

«21-98. «KazAID» қазақстандық халықаралық даму агенттігі» КеАҚ».

1. «Республикалық меншіктегі ұйымдар акцияларының мемлекеттік пакеттері мен мемлекеттік үлестеріне иелік ету және пайдалану жөніндегі құқықтарды беру туралы» Қазақстан Республикасы Үкіметінің 1999 жылғы 27 мамырдағы №659 қаулысында:

көрсетілген қаулымен бекітілген иелік ету және пайдалану құқығы салалық министрліктерге, өзге де мемлекеттік органдарға берілетін республикалық меншік ұйымдарындағы акциялардың мемлекеттік пакеттерінің және қатысудың мемлекеттік үлестерінің тізбесінде:

«Қазақстан Республикасы Сыртқы істер министрлігі» деген бөлім мынадай мазмұндағы реттік нөмірі 239-5-жолмен толықтырылсын:

«239-5. «KazAID» қазақстандық халықаралық даму агенттігі» КеАҚ».

1. «Қазақстан Республикасы Сыртқы iстерминистрлiгiнiң мәселелерi» туралы Қазақстан Республикасы Үкіметінің 2004 жылғы 28 қазандағы №1118 қаулысында:

көрсетілген қаулымен бекітілген Қазақстан Республикасы Сыртқы істер министрлігі туралы ережеде:

16-тармақ мынадай мазмұндағы 61-28) тармақшамен толықтырылсын:

«61-28) дамуға ресми көмек саласындағы мемлекеттік органдардың, оператордың және өзге де ұйымдардың қызметін үйлестіру және өзара іс-қимылын қамтамасыз ету;»;

Қазақстан Республикасы Сыртқы істер министрлігінің қарамағындағы ұйымдардың тізбесі мынадай мазмұндағы реттік нөмірі 5-жолмен толықтырылсын:

«5. «KazAID» қазақстандық халықаралық даму агенттігі» КеАҚ».

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_